Комар каца на ръката ви,
инжектира веществата си в кожата ви и започва да се храни.
Дори не бихте разбрали, че е бил там, ако не е червената подутина, която се появява,
придружена от сърбеж.
Неприятно е, но тази подутина е важен сигнал
за това, че сте защитени от имунната ви система -
основната защита на тялото ви срещу инфекции и болести.
Тази система е обширна мрежа от клетки, тъкани и органи,
които координират защитата на тялото ви срещу заплахи за неговото здраве.
Без нея сте изложени на милиарди бактерии, вируси и токсини,
които биха могли да направят нещо малко
като порязване от хартия или сезонна настинка фатални.
Имуната система разчита на милиони защитни бели кръвни клетки,
познати още като левкоцити,
които произлизат от костния мозък.
Те мигрират през кръвния поток и лимфната система,
мрежа от съдове, помагаща за отделяне на телесните токсини и отпадните продукти.
Телата ни гъмжат от левкоцити:
има между 4 000 и 11 000 на всеки микролитър кръв.
Движейки се из тялото, левкоцитите работят като защитен персонал,
постоянно проверявайки кръвта, тъканите и органите за подозрителни знаци.
Тази система разчита предимно на следи, наречени антигени.
Тези молекулярни следи по повърхността на патогените и други чужди субстанции
издават наличието на нашественици.
Веднага щом левкоцитите ги засекат,
защитният имунен отговор на тялото се активира за минути.
Заплахите за телата ни са изключително разнообразни,
затова имунната ни система трябва да бъде също толкова адаптивна.
Това означава да разчита на много различни типове левкоцити
за справянето със заплахите по различни начини.
Въпреки това разнообразие, класифицираме левкоцитите в две главни клетъчни групи,
които ръководят атака в две направления.
Първо, фагоцитите инициират имунния отговор
чрез изпращане на макрофаги и дендритни клетки в кръвта.
Циркулирайки, те унищожават всички чужди клетки, които срещнат,
като просто ги погълнат.
Това позволява на фагоцитите да идентифицират
антигена на погълнатите нашественици
и предадат тази информация на втората главна клетъчна група,
управляваща защитата,
лимфоцитите.
Група лимфоцити, наречени Т-клетки,
започват да търсят инфектирани телесни клетки
и бързо ги убиват.
Същевременно Б-клетки и помощни Т-клетки
използват събраната информация от уникалните антигени,
за да започнат продукция на специални белтъци, наречени антитела.
Това е ключов момент:
всеки антиген има уникално съответстващо антитяло, което може да се свърже с него,
както ключ с ключалка,
и да унищожи инвазиращите клетки.
Б-клетките могат да произвеждат милиони такива,
които циркулират в тялото и атакуват нашествениците
докато и най-лошата заплаха е неутрализирана.
Докато всичко това се случва, познати симптоми
като висока температура и подуване
са всъщност процеси, създадени в помощ на имунната система.
По-топлото тяло затруднява репродуцирането и
разпространението на бактериите и вирусите,
тъй като са чувствителни към температурата.
Когато телесните клетки са увредени,
освобождават вещества, предизвикващи отделяне на течности в околните тъкани,
което предизвиква подуване.
Това също привлича фагоцити,
които поглъщат както нашествениците, така и увредените клетки.
Обикновено имунният отговор премахва дадена заплаха за няколко дни.
Не винаги ще попречи на разболяването ви, но не това е целта й.
Задача й е да спре заплахата
да достигне опасни нива в тялото ви.
Също така чрез постоянно наблюдение
имунната система осигурява и друго предимство:
помага да развием дългосрочен имунитет.
Когато Б- и Т-клетките идентифицират антиген,
могат да използват тази информация за разпознаването на нашественици в бъдеще.
Така че, когато някоя заплаха се появи отново,
клетките бързо впрягат правилните антитела,
за да се справят с нея преди да засегне повече клетки.
Така можете да развиете имунитет към определени заболявания като варицелата.
Това не винаги работи толкова добре.
Някои хора страдат от автоимунни заболявания,
които измамват имунната система
да атакува здравите клетки на собственото тяло.
Никой не знае какво точно ги причинява,
но тези нарушения до известна степен саботират имунната система
и лежат в основата на болести като артрит,
диабет тип I
и множествена склероза.
При повечето хора обаче,
здравата имунна система ще се пребори успешно с около 300 настинки
и безброй други потенциални инфекции през жизнения път.
Без нея тези заплахи биха се превърнали в нещо много по-опасно.
Затова следващия път като настинете или почешете ухапване от комар
помислете за имунната система.
Дължим й животите си.